Եվգենիա Միրոշնիչենկո

**Եվգենիա Սեմենիվնա Միրոշնիչենկո&nbsp;** (ուկրաիներեն՝ Мірошниченко Євгенія Семенівна. ), խորհրդային և ուկրաինացի օպերային երգչուհի, մանկավարժ, պրոֆեսոր. ԽՍՀՄ ժողովրդական արտիստ, ԽՍՀՄ պետական մրցանակի (1981) և Ուկրաինական ԽՍՀ Տարաս Շևչենկոյի անվան պետական մրցանակի դափնեկիր (1972)։ Ուկրաինայի հերոս (2006)։ Կիևի և Խարկովի պատվավոր քաղաքացի։

Նա ներառված է հին և ժամանակակից Ուկրաինայի ամենահայտնի կանանց ցուցակում։

## Կենսագրություն
Ծնվել է 1931 թվականին Ռադյանսկե գյուղում (այժմ՝ Գրաֆսկե, Վովչանսկի շրջան, Խարկովի մարզ, Ուկրաինա ), Միրոշնիչենկոների գյուղական ընտանիքում։ Հայրը մահացել է ռազմաճակատում՝ մորը մենակ թողնելով երեք երեխաների հետ։

1943 թվականին գերմանացի զավթիչներից Խարկովի ազատագրումից հետո Եվգենիան ընդունվել է տեխնիկում, սովորել փականագործի մասնագիտություն։ Այդտեղ էլ սկսել է մասնակցել սիրողական շրջագայող խմբերի պարապմունքներին ու համերգներին, և խմբավար ու կոմպոզիտոր Զինովիյ Զագրանիչնին նկատել է նրա տաղանդը։

14 տարեկանում Եվգենիան Ստալինի համար Մեծ թատրոնի բեմում երգել է Ստեցենկոյի «Երեկոյան երգը»։

1951-1957 թվականներին նա սովորել է Կիևի կոնսերվատորիայում ՝ պրոֆեսոր Մարիա Դոնեց-Տեսեյրի դասարանում։

1961 թվականին ստաժավորվել Միլանի Լա Սկալա թատրոնում։

1957-1997 թթ.— Կիևի օպերայի և բալետի թատրոնի մենակատարուհի (լիրիկական-կոլորատուրային սոպրանո)։

1980 թվականից դասավանդել է Կիևի կոնսերվատորիայում՝ մեներգեցողության ամբիոնում։ 1990 թվականին  պրոֆեսորի կոչում է ստացել։

2002 թվականին հիմնադրել է իր անունը կրող միջազգային բարեգործական հիմնադրամ։

Եվգենիա Միրոշնիչենկոն մահացել է 2009 թվականի ապրիլի 27-ին Կիևում։ Թաղված է Կիևում՝ Բայկովոյի գերեզմանատանը։

## Ստեղծագործություն
Երգչուհու լավագույն դերերգերից են համարվում Լյուչիան ( «Լյուչիա դի Լամերմուր»,  Գ.&nbsp;Դոնիցետտի), Գիշերվա թագուհին ( «Կախարդական սրինգ», Վ.&nbsp;Ա.&nbsp;Մոցարտ), Լակմեն («Լակմե», Լ.&nbsp;Դելիբ), Ռոզինան («Սևիլյան սափրիչը», Ջ. Ռոսինի), Վիոլետան («Տրավիատա», Ջ.&nbsp;Վերդի), Մյուզետան («Բոհեմ», Ջ.&nbsp;Պուչինի), Մանոնը («Մանոն», Ժ.&nbsp;Մասնե)...

Միրոշնիչենկոյի լավագույն կատարումների ձայնագրությունները հաճախակի հաղորդվել են ռադիոյով, թողարկվել ձայնապնակններով։

Նա նկարահանվել է երաժշտական ֆիլմերում; մասնավորապես երգել է Ս.&nbsp;Փարաջանովի «Ուկրաինական ռապսոդիա» ֆիլմում (1961)։ Այս ամենից զատ՝ համերգային գործունեություն է ծավալել.

Համերգներով շրջագայել է ԱՄՆ-ում, Կանադայում և Արևմտյան Եվրոպայի երկրներում։

Եղել է նաև սիրված մանկավարժ։ Նրա նշանավոր սաներից են Վալենտինա Ստեպովան, Օ. Նագոռնան, Նատալյա Շելեպնիցկան, Օ. Տերեշչենկոն, Կ.&nbsp;Ստրաշչենկոն, Ռ. Կուլինյակը, Օ. Գաևսկան, Ս.&nbsp;Չախոյանը, Տ. Խոդակովան, Օ. Յարովան, Տ. Գուզունը, Օ. Պաշչուկը, Օ.&nbsp;Կիրիլովսկան, Լ. Տարանը, Օ. Վերբան, Կ. Աբդուլինան, Ս. Մերլիչենկոն, Ի. Զյաբչենկոն, Ս. Պիլկևիչը, Օ.&nbsp;Արբուզովան, Օ. Սավչենկոն, Գ. Գրեգորչակը, Դ. Իվանչենկոն, Վ. Սեմենովան, Օ.Բեսսմերտնան, Օ.&nbsp;Կազանցևա-Կաբկան.

## Եվգենիա Միրոշնիչենկոն և Կիևի Փոքր օպերան
Երգչուհին իր կյանքի վերջին տարիներին մեծ ջանքեր է գործադրել Լուկյանիվկայի ժողովրդական տան (այն ժամանակ՝ «Տրամվայ» ակումբի) հիման վրա ստեղծելու «Փոքր» օպերան։&nbsp;Ըստ նրա մտահղացման՝ դա պետք է դառնար համերգային վայր, որտեղ կարելի է բեմադրել հազվադեպ կատարվող դասական օպերային գլուխգործոցներ, անցկացնել փորձարարական բեմադրություններ և երիտասարդ երաժիշտներին հնարավորություն ընձեռել զարգացնելու իրենց տաղանդը։ Նրա նախաձեռնությամբ 2004 թվականին հիմնադրվել է Կիևի Փոքր օպերան։ Սակայն օպերային դիվան կյանքից հեռացավ՝ չտեսնելով իր ծրագրի վերջնական իրականացումը։

## Սկավառակագրություն
LP ձայնապնակներ (բոլոր&nbsp;- Մոսկվա, Мелодия):

* Եվգենիա Միրոշնիչենկո. Հատված և արիաներ օպերաներից / Կիևի Տ. Շևչենկոյի անվան օպերայի և բալետի պետական ակադեմիական թատրոնի կամերային նվագախումբ &nbsp;— C33-013VZ. 1966 թ.
* Եվգենիա Միրոշնիչենկո. / ԽՍՀՄ Մեծ թատրոնի նվագախումբ / Մ. Այյեր&nbsp;— C10 12283-4։ 1979 թ.
* Ռ. Գլիեր. Կոնցերտ ձայնի և նվագախմբի համար, Op. 82 / Եվգ.Միրոշնիչենկո (սոպրանո), ԽՍՀՄ Մեծ թատրոնի նվագախումբ / Մ. Էրմլեր.&nbsp;— C10 12751-2։ 1979 թ.

## Ֆիլմագրություն
* «Երգեր Դնեպրի վրա» (1958, վոկալ)
* «Լյուչիա դի Լամերմուր» (1980, ֆիլմ-օպերա; *Լյուչիա* )
* «Ուկրաինական ռապսոդիա» (1961, *Օքսանա (վոկալ)*&nbsp;- դերը՝ Օ. Պետրենկո)

## Հոդվածներ
* Осяяний усмішкою Музика / Ժպիտով լուսավորված երաժշտություն.&nbsp;- 1999 թ.&nbsp;— №։&nbsp;5;
* 3 села Радянського // КіЖ. / Հայրենի գյուղից // ԿիԺ.&nbsp;- 1978 թ.&nbsp;- 16 ապրիլի ;
* Я хочу бачити свою країну щасливою // Урядовий кур'єр.&nbsp;— 1999.&nbsp;— 18 березня / Ես ուզում եմ իմ երկիրը տեսնել երջանիկ // Կառավարական սուրհանդակ.&nbsp;- 1999 թ.&nbsp;- մարտի 18;
* Я називаю такі наміри злочинними // Дзеркало тижня.&nbsp;— 1999.&nbsp;— 3—5 березня / Նման մտադրությունները ես անվանում եմ հանցավոր // Շաբաթվա հայելին.&nbsp;- 1999 թ.&nbsp;— մարտի 3-5.

## Պատիվներ
* 2006 թվականի օգոստոսի 26-ին Ուկրաինայի նախագահ Վ. Յուշչենկոյի հրամանագրով Եվգենիա Միրոշնիչենկոյին շնորհվել է Ուկրաինայի հերոսի կոչում։
* Ուկրաինական ԽՍՀ ժողովրդական արտիստուհու կոչում (1960).
* ԽՍՀՄ ժողովրդական արտիստուհու կոչում (1965)
* Ուկրաինական ԽՍՀ Տարաս Շևչենկոյի անվան պետական մրցանակի դափնեկիր (1972) ։
* Թուլուզի ( Ֆրանսիա, 1958) միջազգային վոկալ մրցույթի դափնեկիր, երիտասարդության և ուսանողների համաշխարհային փառատոնի դափնեկիր (Մոսկվա, 1957)։
* Յարոսլավ Իմաստունի շքանշանի, «Ուկրաինայի զարգացման համար» շքանշանի, «Հայրենիքին հավատարմության համար» փառքի շքանշանի, «Պատվո նշան» շքանշանի, «Մշակույթում ձեռքբերումների համար», միջազգային մրցանակ&nbsp;- Սբ. Ստանիսլավի շքանշան 
* «Ուկրաինական արվեստի աստղ» պատվավոր տիտղոս
* Լենինի շքանշան (1967), Հոկտեմբերյան հեղափոխության շքանշան (1976), Ժողովուրդների բարեկամության շքանշան (1981)

Կիևի պատվավոր քաղաքացի. Խարկովի պատվավոր քաղաքացի (2001 թ.):

## Հիշատակ
* 2016 թվականի նոյեմբերի 10-ին Կիևի քաղաքային խորհրդի լիագումար նիստում պատգամավորները որոշել են Սոֆյա Պերովսկայի փողոցը վերանվանել Եվգենիա Միրոշնիչենկոյի փողոց։
* Կիևի կոնսերվատորիայի պատին փակցվել է Եվգենիա Միրոշնիչենկոյին նվիրված հուշատախտակ։
* Հուշատախտակ է փակցվել նաև Կիևի Տերեշչենկովյան փողոցի թիվ 5 շենքի պատին. այդ շենքում գտնվող բնակարանում է կյանքի վերջին տարիներին ապրել երգչուհին։
* 2021 թվականի հոկտեմբերի 24-ին Ուկրաինայի Ազգային օպերայում ներկայացվեց Եվգենիա Միրոշնիչենկոյի համերգային և կամերային երգացանկի հիման վրա կազմված «Հոգին քնքուշ հովտաշուշան է»  վոկալ ստեղծագործությունների ժողովածուն։&nbsp;

## Ծանոթագրություններ

## Արտաքին հղումներ
* Мірошниченко Євгенія Семенівна // Українська музична енциклопедія / Гол. редкол. Г. Скрипник. — Київ : ІМФЕ НАНУ, 2011. — [Л – М]. — С. 409-410.
* Біографія Є.&nbsp;С.&nbsp;Мірошніченко 
* Інтерв'ю з Євгенією Мірошніченко 
* Інтерв'ю з Євгенією Мірошніченко у передачі «В гостях у Дмитрия Гордона» (2000)  
* ''Кроп Т.'' «Травіата» назавжди // Укр. тиждень.&nbsp;— 2011.&nbsp;— 22 червня 
* Меморіальна дошка Є. Мирошніченко у Києві 
* 
*
* Память об ушедших от нас — Мирошниченко Евгения Семёновна
* Биография на сайте ukrsong.narod.ru
* Указ о присвоении звания Героя Украины

## Աղբյուրներ և գրականություն
* Історія вокального мистецтва / О.&nbsp;Д.&nbsp;Шуляр: [монографія]: Ч.II.&nbsp;— Івано-Франківськ, «Плай» 2012.&nbsp;— С.341-342
* *Бондарчук&nbsp;П. М.* Мірошниченко Євгенія Семенівна  // 
* Довідник «Хто є хто в Україні», видавництво «К. І.С»
* Гнидь Б. П. Виконавські школи України. — К.: НМАУ, 2002.
* Швачко Т.О..Мірошниченко, Євгенія Семенівна // Українська музична енциклопедія. — К. : Ін-т мистецтвознавства, фольклористики та етнології ім. М. Т. Рильського НАН України, 2011. — Т. 3. — С. 409–410
* Антонюк В.&nbsp;Г.&nbsp;Нездійснена мрія Євгенії Семенівни Мірошниченко // Часопис НМАУ імені П.&nbsp;І.&nbsp;Чайковського. №&nbsp;4 (33) (Київ, 2016);


Կատեգորիա:1931 ծնունդներ
Կատեգորիա:20-րդ դարի օպերային երգիչներ
Կատեգորիա:2009 մահեր
Կատեգորիա:Webarchive template archiveis links
Կատեգորիա:Webarchive template wayback links
Կատեգորիա:Ապրիլի 27 մահեր
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Լենինի շքանշանի ասպետներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային ակադեմիական երաժիշտներ
Կատեգորիա:Խորհրդային օպերային երգիչներ և երգչուհիներ
Կատեգորիա:Կիև քաղաքում մահացածներ
Կատեգորիա:Կիևի պատվավոր քաղաքացիներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Հունիսի 12 ծնունդներ
Կատեգորիա:Մանկավարժներ այբբենական կարգով
Կատեգորիա:Ուկրաինացի օպերային երգիչներ
Կատեգորիա:Պատվո շքանշանի ասպետներ (ԽՍՀՄ)